CELEX: 32012D0285
Language: hu
Date: 2012-05-31 00:00:00
Title: A Tanács 2012/285/KKBP határozata ( 2012. május 31. ) a Bissau-guineai Köztársaságban a békét, biztonságot és stabilitást veszélyeztető egyes személyekkel, szervezetekkel és szervekkel szembeni korlátozó intézkedésekről és a 2012/237/KKBP határozat hatályon kívül helyezéséről

1.6.2012   
            
            
               HU
            
            
               Az Európai Unió Hivatalos Lapja
            
            
               L 142/36
            
         A TANÁCS 2012/285/KKBP HATÁROZATA
   (2012. május 31.)
   a Bissau-guineai Köztársaságban a békét, biztonságot és stabilitást veszélyeztető egyes személyekkel, szervezetekkel és szervekkel szembeni korlátozó intézkedésekről és a 2012/237/KKBP határozat hatályon kívül helyezéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:
   
               (1)
            
            
               A Tanács 2012. május 3-án elfogadta a Bissau-guineai Köztársaságban a békét, biztonságot és stabilitást veszélyeztető egyes személyekkel, szervezetekkel és szervekkel szembeni korlátozó intézkedésekről szóló 2012/237/KKBP határozatot (1).
            
         
               (2)
            
            
               Az ENSZ Biztonsági Tanácsa 2012. május 18-án elfogadta a 2048 (2012) sz. határozatot, amely utazási tilalmat vezet be azon személyek esetében, akik próbálják meghiúsítani az alkotmányos rend helyreállítását, illetve akik tevékenységükkel veszélyeztetik a Bissau-guineai Köztársaság stabilitását, különös tekintettel azokra, akik vezető szerepet játszottak a 2012. április 12-i államcsínyben, és akik tevékenységük révén a jogállamiság meggyengítésére, a polgári hatalom elsőségének korlátozására, továbbá a büntetlenség és az ország instabilitásának az előmozdítására törekednek.
            
         
               (3)
            
            
               A Bissau-guineai Köztársaságban kialakult helyzet súlyosságára tekintettel további személyeket kell felvenni a 2012/237/KKBP határozatban szereplő, korlátozó intézkedések hatálya alá tartozó személyek és szervezetek jegyzékébe.
            
         
               (4)
            
            
               Ezért a 2012/237/KKBP határozat hatályát veszti, és helyébe e határozat lép,
            
         ELFOGADTA EZT A HATÁROZATOT:
   1. cikk
   (1)   A tagállamok megtesznek minden szükséges intézkedést annak érdekében, hogy megakadályozzák az alábbi személyek területükre történő belépését vagy az azon való átutazását:
   
               a)
            
            
               a 2048 (2012) ENSZ BT-határozat mellékletében szereplő személyek, valamint a Biztonsági Tanács vagy a 2048 (2012) ENSZ BT-határozat 9. pontja értelmében létrehozott bizottság (a továbbiakban: a bizottság) által a 2048 (2012) ENSZ BT-határozat 6. pontjának megfelelően jegyzékbe vett, az I. mellékletben szereplő további személyek;
            
         
               b)
            
            
               az I. mellékletben nem szereplő, a Bissau-guineai Köztársaság békéjét, biztonságát, illetve stabilitását veszélyeztető tevékenységeket támogató, a II. mellékletben szereplő személyek.
            
         (2)   Az (1) bekezdés nem kötelezi a tagállamokat arra, hogy saját állampolgáraiktól megtagadják a területükre való belépést.
   (3)   Az (1) bekezdés a) pontja nem alkalmazandó, amennyiben a bizottság megállapítja, hogy:
   
               a)
            
            
               az utazás humanitárius okokból indokolt, a vallási kötelezettségeket is beleértve; vagy
            
         
               b)
            
            
               a mentesség megadása támogatná a Bissau-guineai Köztársaság békéjére és nemzeti megbékélésére, valamint a térség stabilitására irányuló célkitűzéseket.
            
         (4)   Az (1) bekezdés a) pontja nem alkalmazandó, amennyiben a beutazás vagy az átutazás bírósági eljárás miatt szükséges.
   (5)   Az (1) bekezdés b) pontja nem érinti azokat az eseteket, amikor valamely tagállam esetében nemzetközi jogi kötelezettség áll fenn, nevezetesen:
   
               a)
            
            
               valamely nemzetközi kormányközi szervezet fogadó országa;
            
         
               b)
            
            
               az Egyesült Nemzetek Szervezete által vagy annak védnöksége alatt összehívott nemzetközi konferencia fogadó országa;
            
         
               c)
            
            
               valamely kiváltságokat és mentességeket biztosító többoldalú megállapodás értelmében; vagy
            
         
               d)
            
            
               az Apostoli Szentszék (Vatikáni Városállam) és Olaszország között 1929-ben a megbékélésről létrejött szerződés (lateráni megállapodás) értelmében.
            
         (6)   Az (5) bekezdést azokban az esetekben is alkalmazni kell, amikor valamely tagállam az Európai Biztonsági és Együttműködési Szervezet (EBESZ) fogadó országa.
   (7)   A Tanácsot megfelelő módon értesíteni kell minden olyan esetről, amikor valamely tagállam az (5) vagy a (6) bekezdés értelmében mentességet ad.
   (8)   A tagállamok mentességet adhatnak az (1) bekezdés b) pontjában meghatározott intézkedések alól, ha az utazást sürgős humanitárius ok vagy olyan kormányközi értekezleteken való részvétel indokolja – beleértve az Unió által támogatott vagy az EBESZ elnöki tisztét betöltő tagállamban tartott értekezleteket is –, amelyeken a demokráciának, az emberi jogoknak és a jogállamiságnak a Bissau-guineai Köztársaságban való közvetlen elősegítését célzó politikai párbeszéd zajlik.
   (9)   Az a tagállam, amely biztosítani kívánja a (8) bekezdésben meghatározott mentességet, írásban értesíti erről a Tanácsot. A mentességet megadottnak kell tekinteni, kivéve, ha az ellen a Tanács egy vagy több tagja – a javasolt mentességről szóló értesítés kézhezvételétől számított két munkanapon belül – írásban kifogást emel. Amennyiben a Tanács egy vagy több tagja kifogást emel, a Tanács minősített többséggel akkor is határozhat a javasolt mentesség megadásáról.
   (10)   Azokban az esetekben, amikor az (5), a (6), a (8) és a (9) bekezdésnek megfelelően valamely tagállam engedélyezi a II. mellékletben felsorolt személyeknek a területére történő belépést vagy az azon való átutazást, az engedély az abban megjelölt célra és az általa érintett személyekre korlátozódik.
   2. cikk
   (1)   Be kell fagyasztani a III. mellékletben felsorolt, a Bissau-guineai Köztársaság békéjét, biztonságát, illetve stabilitását veszélyeztető tevékenységet folytató vagy azt támogató természetes vagy jogi személyekhez, szervezetekhez vagy szervekhez – valamint a hozzájuk kapcsolódó természetes vagy jogi személyekhez, szervezetekhez vagy szervekhez – tartozó, az említettek tulajdonát képező, az általuk birtokolt vagy ellenőrzött valamennyi pénzeszközt és gazdasági erőforrást.
   (2)   A III. mellékletben felsorolt természetes vagy jogi személyek, szervezetek vagy szervek részére vagy javára semmilyen pénzeszköz vagy gazdasági erőforrás sem közvetve, sem közvetlenül nem bocsátható rendelkezésre.
   (3)   Az illetékes tagállami hatóság az általa megfelelőnek ítélt feltételekkel engedélyezheti egyes befagyasztott pénzeszközök vagy gazdasági erőforrások felszabadítását vagy rendelkezésre bocsátását, miután megállapította, hogy ezek a pénzeszközök vagy gazdasági erőforrások:
   
               a)
            
            
               a III. mellékletben felsorolt személyek és eltartott családtagjaik alapvető szükségleteinek kielégítéséhez szükségesek, beleértve élelmiszerek, bérleti díj vagy jelzálog, gyógyszerek és orvosi kezelés, adók, biztosítási díjak és közműdíjak költségeit;
            
         
               b)
            
            
               kizárólag jogi szolgáltatások nyújtásával kapcsolatban felmerülő, ésszerű mértékű szakértői díjak kifizetését, illetve azzal kapcsolatos kiadások megtérítését szolgálják;
            
         
               c)
            
            
               kizárólag a befagyasztott pénzeszközök vagy gazdasági erőforrások szokásos kezelési vagy számlavezetési díjainak vagy költségeinek kiegyenlítését szolgálják;
            
         
               d)
            
            
               rendkívüli kiadások fedezéséhez szükségesek, feltéve, hogy az illetékes hatóság az engedély megadását megelőzően legalább két héttel közölte a többi illetékes hatósággal és a Bizottsággal az egyedi engedély megadásának alapjául szolgáló indokokat.
            
         A tagállamok tájékoztatják a többi tagállamot és a Bizottságot az e bekezdés alapján megadott engedélyekről.
   (4)   Az (1) bekezdéstől eltérve a tagállamok illetékes hatósága engedélyezheti egyes befagyasztott pénzeszközök vagy gazdasági erőforrások felszabadítását, amennyiben teljesülnek a következő feltételek:
   
               a)
            
            
               az adott pénzeszközök vagy gazdasági erőforrások az (1) bekezdésben említett természetes vagy jogi személy, szervezet vagy szerv III. mellékletbe történő felvételének időpontja előtt keletkezett bírósági, közigazgatási vagy választottbírósági határozaton alapuló zálogjog, vagy a szóban forgó időpont előtt hozott bírósági, közigazgatási vagy választottbírósági határozat hatálya alá tartoznak;
            
         
               b)
            
            
               a pénzeszközöket, illetve a gazdasági erőforrásokat kizárólag ilyen zálogjoggal biztosított vagy ilyen határozatban érvényesként elismert követelések kielégítésére fogják használni, az ilyen követelésekkel rendelkező személyek jogaira alkalmazandó irányadó jogszabályokban és rendelkezésekben meghatározott korlátokon belül;
            
         
               c)
            
            
               a zálogjog vagy a határozat nem a III. mellékletben szereplő természetes vagy jogi személy, szervezet vagy szerv javát szolgálja;
            
         
               d)
            
            
               a zálogjog vagy a határozat elismerése nem ellentétes az érintett tagállam közrendjével.
            
         A tagállamok tájékoztatják a többi tagállamot és a Bizottságot az e bekezdés alapján megadott engedélyekről.
   (5)   A (2) bekezdés rendelkezései nem alkalmazandók a befagyasztott számlákhoz hozzáadódó:
   
               a)
            
            
               kamatra vagy egyéb hozamokra; vagy
            
         
               b)
            
            
               olyan szerződések, megállapodások vagy kötelezettségek alapján esedékes kifizetésekre, amelyeket azt megelőzően kötöttek, vagy amelyek azt megelőzően keletkeztek, hogy ezek a számlák e határozat rendelkezéseinek hatálya alá kerültek;
            
         feltéve, hogy e kamatok, egyéb hozamok és kifizetések továbbra is az (1) bekezdés hatálya alá tartoznak.
   3. cikk
   (1)   A Tanács az ENSZ Biztonsági Tanácsa vagy a bizottság meghatározásai alapján az I. mellékleten módosításokat hajt végre.
   (2)   A Tanács valamely tagállam vagy az Unió külügyi és biztonságpolitikai főképviselője javaslata alapján szükség esetén elfogadja a II., illetve a III. mellékletben szereplő jegyzék módosításait.
   (3)   A Tanács a határozatát és a jegyzékbe vétel indokolását – amennyiben a cím ismert, közvetlenül, egyéb esetben értesítés közzététele útján – közli a III. mellékletben szereplő érintett személlyel, szervezettel vagy szervvel, ezzel lehetővé téve az adott természetes vagy jogi személy, szervezet vagy szerv számára, hogy észrevételeket tegyen.
   (4)   Amennyiben észrevételt vagy új érdemi bizonyítékot nyújtanak be, a Tanács felülvizsgálja határozatát, és erről értesíti a III. mellékletben szereplő érintett természetes vagy jogi személyt, szervezetet vagy szervet.
   4. cikk
   Az e határozatban megállapított intézkedések leghatékonyabb alkalmazása érdekében az Unió arra ösztönzi a harmadik országokat, hogy az e határozatban foglaltakhoz hasonló korlátozó intézkedéseket fogadjanak el.
   5. cikk
   (1)   Ezt a határozatot adott esetben felül kell vizsgálni, módosítani kell vagy hatályon kívül kell helyezni, különösen a Biztonsági Tanács vonatkozó határozataira figyelemmel.
   (2)   Az 1. cikk (1) bekezdésének b) pontjában és a 2. cikkben említett intézkedéseket rendszeres időközönként, de legalább 12 havonta felül kell vizsgálni. Amennyiben a Tanács a 3. cikk (2) bekezdésében említett eljárással összhangban úgy határoz, hogy ezen intézkedések alkalmazásának feltételei már nem teljesülnek, azok az érintett személyek és szervezetek tekintetében hatályukat vesztik.
   6. cikk
   A 2012/237/KKBP határozat hatályát veszti.
   7. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   
      Kelt Brüsszelben, 2012. május 31-én.
      
         
            a Tanács részéről
         
         
            az elnök
         
         N. WAMMEN
      
   
   
      (1)  HL L 119., 2012.5.4., 43. o.
   
      I. MELLÉKLET
      
         Az 1. cikk (1) bekezdésének a) pontjában említett személyek jegyzéke
      
      
                   
               
               
                  Név
               
               
                  Azonosító információ
                  (születési idő és hely, útlevél/személyazonosító igazolvány száma stb.)
               
               
                  Indokolás
               
            
                  1.
               
               
                  António INJAI tábornok
                  (más néven: António INDJAI)
               
               
                  Állampolgárság: bissau-guineai
                  Születési idő: 1955.1.20.
                  Születési hely: Encheia, Bissorá körzet, Oio régió, Bissau-Guinea
                  Szülei: Wasna Injai és Quiritche Cofte
                  Hivatalos beosztás: altábornagy, vezérkari főnök
                  Útlevél: diplomata-útlevél, száma: AAID00435
                  Kiállítás dátuma: 2010.2.18.
                  Kiállítás helye: Bissau-Guinea
                  Lejárat dátuma: 2013.2.18.
               
               
                  António Injai személyesen részt vett a 2010. április 1-jei lázadás megtervezésében és levezénylésében, amelynek tetőpontja Carlo Gomes Junior miniszterelnök és José Zamora Induta, az akkori vezérkari főnök illegális letartóztatása volt. A 2012-es választási időszak során Injai – vezérkari főnökként – olyan nyilatkozatokat tett, amelyekben a megválasztott hatóságok megdöntésével és a választási folyamat lezárásával fenyegetett. António Injai részt vett a 2012. április 12-i államcsíny operatív megtervezésében is. Az államcsínyt követően a „katonai vezetés” első közleményét az Injai tábornok vezette fegyveres erők főparancsnoksága tette közzé.
               
            
                  2.
               
               
                  Mamadu TURE (N’KRUMAH) vezérőrnagy
               
               
                  Állampolgárság: bissau-guineai
                  Születési idő: 1947.4.26.
                  Hivatalos beosztás: a fegyveres erők vezérkari főnökének helyettese
                  Diplomata-útlevelének száma: DA0002186
                  Kiállítás dátuma: 2007.3.30.
                  Kiállítás helye: Bissau-Guinea
                  Lejárat dátuma: 2013.8.26.
               
               
                  A 2012. április 12-i államcsínyt magára vállaló „katonai vezetés” tagja.
               
            
                  3.
               
               
                  Estêvão NA MENA tábornok
               
               
                  Születési idő: 1956.3.7.
                  Hivatalos beosztás: hadseregfelügyelő
               
               
                  A 2012. április 12-i államcsínyt magára vállaló „katonai vezetés” tagja.
               
            
                  4.
               
               
                  Ibraima CAMARÁ
                  (más néven: „Papa Camará”) dandártábornok
               
               
                  Állampolgárság: bissau-guineai
                  Születési idő: 1964.5.11.
                  Szülei: Suareba Camara és Sale Queita
                  Hivatalos beosztás: a légierő vezérkari főnöke
                  Diplomata-útlevelének száma: AAID00437
                  Kiállítás dátuma: 2010.2.18.
                  Kiállítás helye: Bissau-Guinea
                  Lejárat dátuma: 2013.2.18.
               
               
                  A 2012. április 12-i államcsínyt magára vállaló „katonai vezetés” tagja.
               
            
                  5.
               
               
                  Daba NA WALNA
                  (más néven: Daba Na Walna) alezredes
               
               
                  Állampolgárság: bissau-guineai
                  Születési idő: 1966.6.6.
                  Szülei: Samba Naualna és In-Uasne Nanfafe
                  Hivatalos beosztás: a „katonai vezetés” szóvivője
                  Útlevélszám: SA 0000417
                  Kiállítás dátuma: 2003.10.29.
                  Kiállítás helye: Bissau-Guinea
                  Lejárat dátuma: 2013.3.10.
               
               
                  A 2012. április 12-i államcsínyt magára vállaló „katonai vezetés” szóvivője.
               
            
   
      II. MELLÉKLET
      
         Az 1. cikk (1) bekezdésének b) pontjában említett személyek jegyzéke
      
      
                   
               
               
                  Név
               
               
                  Azonosító információ
                  (születési idő és hely, útlevél / személyazonosító igazolvány száma stb.)
               
               
                  Indokolás
               
               
                  A jegyzékbe vétel időpontja
               
            
                  1.
               
               
                  Augusto MÁRIO CÓ tábornok
               
               
                  Hivatalos beosztás: a szárazföldi erők vezérkari főnöke
               
               
                  A 2012. április 12-i államcsínyt magára vállaló „katonai vezetés” tagja.
               
               
                  2012.6.1.
               
            
                  2.
               
               
                  Saya Braia Na NHAPKA tábornok
               
               
                  Állampolgárság: bissau-guineai
                  Hivatalos beosztás: az elnöki gárda vezetője
               
               
                  A 2012. április 12-i államcsínyt magára vállaló „katonai vezetés” tagja.
               
               
                  2012.6.1.
               
            
                  3.
               
               
                  Tomás DJASSI ezredes
               
               
                  Állampolgárság: bissau-guineai
                  Születési idő: 1968. szeptember 18.
                  Hivatalos beosztás: a nemzeti gárda parancsnoka
                  Útlevél: AAIS00820
                  Kiállítás dátuma: 2010.11.24.
                  Kiállítás helye: Bissau-Guinea
                  Lejárat dátuma: 2012.4.21.
               
               
                  A 2012. április 12-i államcsínyt magára vállaló „katonai vezetés” tagja. António Injai, a fegyveres erők vezérkari főnökének közeli tanácsadója.
               
               
                  2012.6.1.
               
            
                  4.
               
               
                  Cranha DANFÁ ezredes
               
               
                  Állampolgárság: bissau-guineai
                  Hivatalos beosztás: a fegyveres erők vegyes állományának műveleti vezetője
               
               
                  A 2012. április 12-i államcsínyt magára vállaló „katonai vezetés” tagja. António Injainak, a fegyveres erők vezérkari főnökének közeli tanácsadója.
               
               
                  2012.6.1.
               
            
                  5.
               
               
                  Celestino de CARVALHO ezredes
               
               
                  Állampolgárság: bissau-guineai
                  Születési idő: 1955.6.14.
                  Szülei: Domingos de Carvalho és Josefa Cabral
                  Hivatalos beosztás: a nemzeti védelmi intézet elnöke
                  Útlevél: diplomata-útlevél, száma: DA0002166
                  Kiállítás dátuma: 2007.2.19.
                  Kiállítás helye: Bissau-Guinea
                  Lejárat dátuma: 2013.4.15.
               
               
                  A 2012. április 12-i államcsínyt magára vállaló „katonai vezetés” tagja. A légierő korábbi vezérkari főnöke. Jelen volt abban a delegációban, amely április 26-án találkozott az ECOWAS képviselőivel, ez pedig megerősíti, hogy részt vett a „katonai vezetésben”.
               
               
                  2012.6.1.
               
            
                  6.
               
               
                  Sanhá CLUSSÉ százados (haditengerészet)
               
               
                  Állampolgárság: bissau-guineai
                  Születési idő: 1965. szeptember 28.
                  Szülei: Clusse Mutcha és Dalu Imbungue
                  Hivatalos beosztás: a haditengerészet megbízott vezérkari főnöke
                  Útlevél: SA 0000515
                  Kiállítás dátuma: 2003.12.8.
                  Kiállítás helye: Bissau-Guinea
                  Lejárat dátuma: 2013.8.29.
               
               
                  A 2012. április 12-i államcsínyt magára vállaló „katonai vezetés” tagja. Jelen volt abban a delegációban, amely április 26-án találkozott az ECOWAS képviselőivel, ez pedig megerősíti, hogy részt vett a „katonai vezetésben”.
               
               
                  2012.6.1.
               
            
                  7.
               
               
                  Júlio NHATE alezredes
               
               
                  Állampolgárság: bissau-guineai
                  Születési év: 1972.
                  Hivatalos beosztás: az ejtőernyős alakulat parancsnoka
               
               
                  A 2012. április 12-i államcsínyt magára vállaló „katonai vezetés” tagja. Júlio Nhate alezredes bonyolította le a 2012. április 12-i államcsínyt támogató hadműveletet.
               
               
                  2012.6.1.
               
            
                  8.
               
               
                  Tchipa NA BIDON alezredes
               
               
                  Állampolgárság: bissau-guineai
                  Születési idő: 1954. május 28.
                  Szülei: „Nabidom”
                  Hivatalos beosztás: a katonai hírszerzés vezetője
                  Útlevél: diplomata-útlevél, száma: DA0001564
                  Kiállítás dátuma: 2005.11.30.
                  Kiállítás helye: Bissau-Guinea
                  Lejárat dátuma: 2011.5.15.
               
               
                  A 2012. április 12-i államcsínyt magára vállaló „katonai vezetés” tagja.
               
               
                  2012.6.1.
               
            
                  9.
               
               
                  Tcham NA MAN (más néven Namam) alezredes
               
               
                  Állampolgárság: bissau-guineai
                  Születési idő: 1953. február 27.
                  Szülei: Biute Naman és Ndjade Na Noa
                  Hivatalos beosztás: a fegyveres erők katonai kórházának vezetője
                  Útlevél: SA0002264
                  Kiállítás dátuma: 2006.7.24.
                  Kiállítás helye: Bissau-Guinea
                  Lejárat dátuma: 2009.7.23.
               
               
                  A 2012. április 12-i államcsínyt magára vállaló „katonai vezetés” tagja. Tcham Na Man alezredes a legfőbb katonai parancsnokságnak is tagja.
               
               
                  2012.6.1.
               
            
                  10.
               
               
                  Samuel FERNANDES őrnagy
               
               
                  Állampolgárság: bissau-guineai
                  Születési idő: 1965. január 22.
                  Szülei: José Fernandes és Segunda Iamite
                  Hivatalos beosztás: a nemzeti gárda műveleti parancsnokának asszisztense
                  Útlevél: AAIS00048
                  Kiállítás dátuma: 2009.3.24.
                  Kiállítás helye: Bissau-Guinea
                  Lejárat dátuma: 2012.3.24.
               
               
                  A 2012. április 12-i államcsínyt magára vállaló „katonai vezetés” tagja.
               
               
                  2012.6.1.
               
            
                  11.
               
               
                  Idrissa DJALÓ őrnagy
               
               
                  Állampolgárság: bissau-guineai
                  Születési idő: 1962. január 6.
                  Hivatalos beosztás: a fegyveres erők vezérkari főnökének protokolláris tanácsadója
               
               
                  A 2012. április 12-i államcsínyt magára vállaló „katonai vezetés” tagja. Ő volt az egyik első katonatiszt, aki azzal, hogy aláírta a „katonai vezetés” egyik első közleményét (5. sz. közlemény, április 13.), nyilvánosan elismerte kötődését ahhoz. Djaló őrnagy a katonai hírszerzésnél is szolgál.
               
               
                  2012.6.1.
               
            
                  12.
               
               
                  Bion NA TCHONGO (más néven: Nan Tchongo) parancsnok (haditengerészet)
               
               
                  Állampolgárság: bissau-guineai
                  Születési idő: 1961. április 8.
                  Szülei: Cunha Nan Tchongo és Bucha Natcham
                  Hivatalos beosztás: a haditengerészeti hírszerzés parancsnoka
                  Útlevél: diplomata-útlevél, száma: DA0001565
                  Kiállítás dátuma: 2005.12.1.
                  Kiállítás helye: Bissau-Guinea
                  Lejárat dátuma: 2008.11.30.
               
               
                  A 2012. április 12-i államcsínyt magára vállaló „katonai vezetés” tagja.
               
               
                  2012.6.1.
               
            
                  13.
               
               
                  Agostinho Sousa CORDEIRO parancsnok (haditengerészet)
               
               
                  Állampolgárság: bissau-guineai
                  Születési idő: 1962. május 28.
                  Szülei: Luis Agostinho Cordeiro és Domingas Soares
                  Hivatalos beosztás: a fegyveres erők vegyes állományának logisztikai parancsnoka
                  Útlevél: SA0000883
                  Kiállítás dátuma: 2004.4.14.
                  Kiállítás helye: Bissau-Guinea
                  Lejárat dátuma: 2013.4.15.
               
               
                  A 2012. április 12-i államcsínyt magára vállaló „katonai vezetés” tagja.
               
               
                  2012.6.1.
               
            
                  14.
               
               
                  Paulo SUNSAI százados
               
               
                  Állampolgárság: bissau-guineai
                  Hivatalos beosztás: az északi régió katonai parancsnokának asszisztense
               
               
                  A 2012. április 12-i államcsínyt magára vállaló „katonai vezetés” tagja.
               
               
                  2012.6.1.
               
            
                  15.
               
               
                  Lassana CAMARÁ főhadnagy
               
               
                  Állampolgárság: bissau-guineai
                  Hivatalos beosztás: a fegyveres erők pénzügyi részlegének vezetője
               
               
                  A 2012. április 12-i államcsínyt magára vállaló „katonai vezetés” tagja. Felelősség terheli a vámhivatalhoz, a közlekedési főigazgatósághoz és a határokért és migrációért felelős főigazgatósághoz tartozó közpénzek hűtlen kezeléséért. Ezekből a pénzeszközökből a „katonai vezetés” finanszírozása történik.
               
               
                  2012.6.1.
               
            
                  16.
               
               
                  Julio NA MAN főhadnagy
               
               
                  Állampolgárság: bissau-guineai
                  Hivatalos beosztás: a fegyveres erők vezérkari főnökének szárnysegédje
               
               
                  A 2012. április 12-i államcsínyt magára vállaló „katonai vezetés” tagja. António Injai utasításait követve Na Man főhadnagy tevékenyen részt vett az április 12-i államcsíny operatív irányításában. A „katonai vezetés” nevében a politikai pártokkal tartott találkozókon is részt vett.
               
               
                  2012.6.1.
               
            
   
      III. MELLÉKLET
      
         Az 2. cikkben említett személyek, szervezetek és szervek jegyzéke
      
      
                   
               
               
                  Név
               
               
                  Azonosító információ (születési idő és hely, útlevél / személyazonosító igazolvány száma stb.)
               
               
                  Indokolás
               
               
                  A jegyzékbe vétel időpontja
               
            
                  1.
               
               
                  António INJAI (más néven: António INDJAI) tábornok
               
               
                  Állampolgárság: bissau-guineai
                  Születési idő: 1955. január 20.
                  Születési hely: Encheia, Bissorá körzet, Oio régió, Bissau-Guinea
                  Szülei: Wasna Injai és Quiritche Cofte
                  Hivatalos beosztás: altábornagy, a fegyveres erők vezérkari főnöke
                  Útlevél: diplomata-útlevél, száma: AAID00435
                  Kiállítás dátuma: 2010.2.18.
                  Kiállítás helye: Bissau-Guinea
                  Lejárat dátuma: 2013.2.18.
               
               
                  António Injai személyesen részt vett a 2010. április 1-jei lázadás megtervezésében és levezénylésében, amelynek tetőpontja Carlo Gomes Junior miniszterelnök és José Zamora Induta, az akkori vezérkari főnök illegális letartóztatása volt. A 2012-es választási időszak során Injai – vezérkari főnökként – olyan nyilatkozatokat tett, amelyekben a megválasztott hatóságok megdöntésével és a választási folyamat lezárásával fenyegetett. António Injai részt vett a 2012. április 12-i államcsíny operatív megtervezésében.
                  Az államcsínyt követően a „katonai vezetés” első közleményét az Injai tábornok vezette fegyveres erők főparancsnoksága tette közzé.
               
               
                  2012.5.3.
               
            
                  2.
               
               
                  Mamadu TURE (N'KRUMAH) vezérőrnagy
               
               
                  Állampolgárság: bissau-guineai
                  Születési idő: 1947. április 26.
                  Hivatalos beosztás: a fegyveres erők vezérkari főnökének helyettese
                  Diplomata-útlevél száma: DA0002186
                  Kiállítás dátuma: 2007.3.30.
                  Kiállítás helye: Bissau-Guinea
                  Lejárat dátuma: 2013.8.26.
               
               
                  A 2012. április 12-i államcsínyt magára vállaló „katonai vezetés” tagja.
               
               
                  2012.5.3.
               
            
                  3.
               
               
                  Estêvão NA MENA tábornok
               
               
                  Születési idő: 1956. március 7.
                  Hivatalos beosztás: hadseregfelügyelő
               
               
                  A 2012. április 12-i államcsínyt magára vállaló „katonai vezetés” tagja.
               
               
                  2012.5.3.
               
            
                  4.
               
               
                  Ibraima CAMARÁ (más néven: „Papa Camara”) dandártábornok
               
               
                  Állampolgárság: bissau-guineai
                  Születési idő: 1964. május 11.
                  Szülei: Suareba Camara és Sale Queita
                  Hivatalos beosztás: a légierő vezérkari főnöke
                  Diplomata-útlevelének száma: AAID00437
                  Kiállítás dátuma: 2010.2.18.
                  Kiállítás helye: Bissau-Guinea
                  Lejárat dátuma: 2013.2.18.
               
               
                  A 2012. április 12-i államcsínyt magára vállaló „katonai vezetés” tagja.
               
               
                  2012.5.3.
               
            
                  5.
               
               
                  Daba NAUALNA (más néven: Daba Na Walna) alezredes
               
               
                  Állampolgárság: bissau-guineai
                  Születési idő: 1966. június 6.
                  Szülei: Samba Naualna és In-Uasne Nanfafe
                  Hivatalos beosztás: a „katonai vezetés” szóvivője
                  Útlevélszám: SA 0000417
                  Kiállítás dátuma: 2003.10.29.
                  Kiállítás helye: Bissau-Guinea
                  Lejárat dátuma: 2013.3.10.
               
               
                  A 2012. április 12-i államcsínyt magára vállaló „katonai vezetés” szóvivője.
               
               
                  2012.5.3.
               
            
                  6.
               
               
                  Augusto MÁRIO CÓ tábornok
               
               
                  Hivatalos beosztás: A szárazföldi erők vezérkari főnöke.
               
               
                  A 2012. április 12-i államcsínyt magára vállaló „katonai vezetés” tagja.
               
               
                  2012.5.3.
               
            
                  7.
               
               
                  Saya Braia Na NHAPKA tábornok
               
               
                  Állampolgárság: bissau-guineai
                  Hivatalos beosztás: az elnöki gárda vezetője
               
               
                  A 2012. április 12-i államcsínyt magára vállaló „katonai vezetés” tagja.
               
               
                  2012.6.1.
               
            
                  8.
               
               
                  Tomás DJASSI ezredes
               
               
                  Állampolgárság: bissau-guineai
                  Születési idő: 1968. szeptember 18.
                  Hivatalos beosztás: a nemzeti gárda parancsnoka
                  Útlevél: AAIS00820
                  Kiállítás dátuma: 2010.11.24.
                  Kiállítás helye: Bissau-Guinea
                  Lejárat dátuma: 2012.4.27.
               
               
                  A 2012. április 12-i államcsínyt magára vállaló „katonai vezetés” tagja. António Injai, a fegyveres erők vezérkari főnökének közeli tanácsadója.
               
               
                  2012.6.1.
               
            
                  9.
               
               
                  Cranha DANFÁ ezredes
               
               
                  Állampolgárság: bissau-guineai
                  Hivatalos beosztás: a fegyveres erők vegyes állományának műveleti vezetője
               
               
                  A 2012. április 12-i államcsínyt magára vállaló „katonai vezetés” tagja. António Injainak, a fegyveres erők vezérkari főnökének közeli tanácsadója.
               
               
                  2012.6.1.
               
            
                  10.
               
               
                  Celestino de CARVALHO ezredes
               
               
                  Állampolgárság: bissau-guineai
                  Születési idő: 1955.6.14.
                  Szülei: Domingos de Carvalho és Josefa Cabral
                  Hivatalos beosztás: a nemzeti védelmi intézet elnöke
                  Útlevél: diplomata-útlevél, száma: DA0002166
                  Kiállítás dátuma: 2007.2.19.
                  Kiállítás helye: Bissau-Guinea
                  Lejárat dátuma: 2013.4.15.
               
               
                  A 2012. április 12-i államcsínyt magára vállaló „katonai vezetés” tagja. A légierő korábbi vezérkari főnöke. Jelen volt abban a delegációban, amely április 26-án találkozott az ECOWAS képviselőivel, ez pedig megerősíti, hogy részt vett a „katonai vezetésben”.
               
               
                  2012.6.1.
               
            
                  11.
               
               
                  Sanhá CLUSSÉ kapitány (haditengerészet)
               
               
                  Állampolgárság: Bissau-Guinea
                  Születési idő: 1965. szeptember 28.
                  Szülei: Clusse Mutcha és Dalu Imbungue
                  Hivatalos beosztás: a haditengerészet megbízott vezérkari főnöke
                  Útlevél: SA 0000515
                  Kiállítás dátuma: 2003.12.8.
                  Kiállítás helye: Bissau-Guinea
                  Lejárat dátuma: 2013.8.29.
               
               
                  A 2012. április 12-i államcsínyt magára vállaló „katonai vezetés” tagja. A légierő korábbi vezérkari főnöke. Jelen volt abban a delegációban, amely április 26-án találkozott az ECOWAS képviselőivel, ez pedig megerősíti, hogy részt vett a „katonai vezetésben”.
               
               
                  2012.6.1.
               
            
                  12.
               
               
                  Júlio NHATE alezredes
               
               
                  Állampolgárság: bissau-guineai
                  Születési év: 1972
                  Hivatalos beosztás: az ejtőernyős alakulat parancsnoka
               
               
                  A 2012. április 12-i államcsínyt magára vállaló „katonai vezetés” tagja. Júlio Nhate alezredes bonyolította le a 2012. április 12-i államcsínyt támogató hadműveletet.
               
               
                  2012.6.1.
               
            
                  13.
               
               
                  Tchipa NA BIDON alezredes
               
               
                  Állampolgárság: bissau-guineai
                  Születési idő: 1954. május 28.
                  Szülei: „Nabidom”
                  Hivatalos beosztás: a katonai hírszerzés vezetője
                  Útlevél: diplomata-útlevél, száma: DA0001564
                  Kiállítás dátuma: 2005.11.30.
                  Kiállítás helye: Bissau-Guinea
                  Lejárat dátuma: 2011.5.15.
               
               
                  A 2012. április 12-i államcsínyt magára vállaló „katonai vezetés” tagja.
               
               
                  2012.6.1.
               
            
                  14.
               
               
                  Tcham NA MAN (más néven Namam) alezredes
               
               
                  Állampolgárság: bissau-guineai
                  Születési idő: 1953. február 27.
                  Szülei: Biute Naman és Ndjade Na Noa
                  Hivatalos beosztás: a fegyveres erők katonai kórházának vezetője
                  Útlevél: SA0002264
                  Kiállítás dátuma: 2006.7.24.
                  Kiállítás helye: Bissau-Guinea
                  Lejárat dátuma: 2009.7.23.
               
               
                  A 2012. április 12-i államcsínyt magára vállaló „katonai vezetés” tagja. Tcham Na Man alezredes a legfőbb katonai parancsnokságnak is tagja.
               
               
                  2012.6.1.
               
            
                  15.
               
               
                  Samuel FERNANDES őrnagy
               
               
                  Állampolgárság: bissau-guineai
                  Születési idő: 1965. január 22.
                  Szülei: José Fernandes és Segunda Iamite
                  Hivatalos beosztás: a nemzeti gárda műveleti parancsnokának asszisztense
                  Útlevél: AAIS00048
                  Kiállítás dátuma: 2009.3.24.
                  Kiállítás helye: Bissau-Guinea
                  Lejárat dátuma: 2012.3.24.
               
               
                  A 2012. április 12-i államcsínyt magára vállaló „katonai vezetés” tagja.
               
               
                  2012.6.1.
               
            
                  16.
               
               
                  Idrissa DJALÓ őrnagy
               
               
                  Állampolgárság: bissau-guineai
                  Születési idő: 1962. január 6.
                  Hivatalos beosztás: a fegyveres erők vezérkari főnökének protokolláris tanácsadója
               
               
                  A 2012. április 12-i államcsínyt magára vállaló „katonai vezetés” tagja. Ő volt az egyik első katonatiszt, aki azzal, hogy aláírta a „katonai vezetés” egyik első közleményét (5. sz. közlemény, április 13.), nyilvánosan elismerte kötődését ahhoz. Djaló őrnagy a katonai hírszerzésnél is szolgál.
               
               
                  2012.6.1.
               
            
                  17.
               
               
                  Bion NA TCHONGO (más néven: Nan Tchongo) parancsnok (haditengerészet)
               
               
                  Állampolgárság: bissau-guineai
                  Születési idő: 1961. április 8.
                  Szülei: Cunha Nan Tchongo és Bucha Natcham
                  Hivatalos beosztás: a haditengerészeti hírszerzés parancsnoka
                  Útlevél: diplomata-útlevél, száma: DA0001565
                  Kiállítás dátuma: 2005.12.1.
                  Kiállítás helye: Bissau-Guinea
                  Lejárat dátuma: 2008.11.30.
               
               
                  A 2012. április 12-i államcsínyt magára vállaló „katonai vezetés” tagja.
               
               
                  2012.6.1.
               
            
                  18.
               
               
                  Agostinho Sousa CORDEIRO parancsnok (haditengerészet)
               
               
                  Állampolgárság: bissau-guineai
                  Születési idő: 1962. május 28.
                  Szülei: Luis Agostinho Cordeiro és Domingas Soares
                  Hivatalos beosztás: a fegyveres erők vegyes állományának logisztikai parancsnoka
                  Útlevél: SA0000883
                  Kiállítás dátuma: 2004.4.14.
                  Kiállítás helye: Bissau-Guinea
                  Lejárat dátuma: 2013.4.15.
               
               
                  A 2012. április 12-i államcsínyt magára vállaló „katonai vezetés” tagja.
               
               
                  2012.6.1.
               
            
                  19.
               
               
                  Paulo SUNSAI százados
               
               
                  Állampolgárság: bissau-guineai
                  Hivatalos beosztás: az északi régió katonai parancsnokának asszisztense
               
               
                  A 2012. április 12-i államcsínyt magára vállaló „katonai vezetés” tagja.
               
               
                  2012.6.1.
               
            
                  20.
               
               
                  Lassana CAMARÁ főhadnagy
               
               
                  Állampolgárság: bissau-guineai
                  Hivatalos beosztás: a fegyveres erők pénzügyi részlegének vezetője
               
               
                  A 2012. április 12-i államcsínyt magára vállaló „katonai vezetés” tagja. Felelősség terheli a vámhivatalhoz, a közlekedési főigazgatósághoz és a határokért és migrációért felelős főigazgatósághoz tartozó közpénzek hűtlen kezeléséért. Ezekből a pénzeszközökből a „katonai vezetés” finanszírozása történik.
               
               
                  2012.6.1.
               
            
                  21.
               
               
                  Julio NA MAN főhadnagy
               
               
                  Állampolgárság: bissau-guineai
                  Hivatalos beosztás: a fegyveres erők vezérkari főnökének szárnysegédje
               
               
                  A 2012. április 12-i államcsínyt magára vállaló „katonai vezetés” tagja. António Injai utasításait követve Na Man főhadnagy tevékenyen részt vett az április 12-i államcsíny operatív irányításában. A „katonai vezetés” nevében a politikai pártokkal tartott találkozókon is részt vett.
               
               
                  2012.6.1.